Det første målet kom etter 66 minutter. Da hadde TV 2-kommentator Kasper Wikestad jabbet om at uavgjort tross alt ikke var et så verst resultat for begge lag.
Men dypt nede på egen banehalvdel tok han med det herlige navnet - Danny Drinkwater - ansvar. Han berørte ballen to-tre ganger før han sendte av gårde en 60-meterspasning til Vardy. Spissen snurret rundt med Sunderland-forsvaret, og dunket ballen inn bak Vito Mannone.
Makan til pasning. Makan til mål.
Leicester har nå ti poeng til Tottenham. London-laget møter Manchester United til storkamp seinere i dag.